หุ้นปิดเช้าบวก 2.23 จุด
ดัชนีหุ้นช่วงเช้าปิดที่ระดับ 1,052.90 จุด เพิ่มขึ้น 2.23 จุด(+0.21%) มูลค่าการซื้อขาย 15,298.85 ล้านบาท
31 มี.ค. 2554

ดัชนีหุ้นช่วงเช้าปิดที่ระดับ 1,052.90 จุด เพิ่มขึ้น 2.23 จุด(+0.21%) มูลค่าการซื้อขาย 15,298.85 ล้านบาท
ดัชนีหุ้นเช้าวันที่ 31 มี.ค. ปิดปรับขึ้นต่อเนื่องมาปิดที่ 1,052.90 จุดเพิ่มขึ้น 2.23จุดหรือเพิ่มขึ้น0.21% ดัชนีเคลื่อนไหวระหว่าง 1,051.47-1,056.52 จุด ด้วยมูลค่าซื้อขาย 15,299 ล้านบาท
นักวิเคราะห์บริษัทหลักทรัพย์(บล.)ดีบีเอสวิคเคอร์สให้ความเห็นว่า การกลับมาซื้อสุทธิเพิ่มของนักลงทุนต่างชาติหนุน บรรยากาศการลงทุนของตลาดให้เป็นบวก และมีโอกาสที่ดัชนีจะขึ้นไปทดสอบสูงสุดเดิมที่ 1,056 ส่วนจะทำ สถิติสูงสุดใหม่ ต่อไปได้หรือไม่ ขึ้นกับว่ามีการถอยในวันมากแค่ไหนเพราะในช่วงที่ผ่านมา ดัชนีขึ้นไปใกล้หรือจ่อ จุดสูงสุด เดิมแต่ไม่สามารถทำ สถิติใหม่ ได้เพราะถอยแรงหรือ การแกว่งตัวออกด้านข้างหลายวันเกินไป 
ดังนั้นในวันนี้ต้องจับตาระดับปิดของตลาดไว้ หากปิดใกล้ จุดสูงสุดหรือทำ จุดสูงสุดใหม่ ให้ถือ หรือ อาจต้องลดพอร์ตลงบางส่วน 
สำหรับหุ้นที่น่าสนใจ นักวิเคราะห์บล.แห่งนี้ยังคงให้ น้ำหนักมากกว่าตลาด หุ้นกลุ่มธนาคารและพลังงาน โดยเฉพาะโรงกลั่นและบริษัทปตท.( PTT) นอกจากนั้นยังมีกลุ่มวัสดุก่อสร้าง ซึ่งได้จะได้ประโยชน์หลังปัญหาน้ำท่วมในภาคใต้คลี่คลายลง เพราะต้องมีการบูรณะ ซ่อมแซมทั้งที่พักอาศัย อาคาร สถานที่ต่างๆ รวมถึงถนน ซึ่งหุ้นที่ชอบ ได้แก่บริษัทไดนาสตี้เซรามิค( DCC)บริษัททิปโก้แอสฟัลส์(TASCO)และบริษัทปูนซิเมนต์ไทย(SCC )กลุ่มบรรจุภัณฑ์มองว่าบริษัทเอ.เจ.พลาสท์( AJ )โดดเด่น เนื่องจากคาดว่าผลประกอบการปี 2554 มีแนวโน้มดีต่อเนื่อง 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่    
BANPU  มูลค่าการซื้อขาย 1,585.37 ล้านบาท ปิดที่  768.00 บาท เพิ่มขึ้น 4.00  บาท
SCB    มูลค่าการซื้อขาย 1,147.35 ล้านบาท ปิดที่  110.00 บาท เพิ่มขึ้น 2.00  บาท 
PTT    มูลค่าการซื้อขาย   861.45 ล้านบาท ปิดที่  354.00 บาท เพิ่มขึ้น 2.00  บาท
IVL    มูลค่าการซื้อขาย   654.98 ล้านบาท ปิดที่   53.00 บาท เพิ่มขึ้น 1.00  บาท  
KBANK  มูลค่าการซื้อขาย   457.18 ล้านบาท ปิดที่  129.00 บาท ลดลง  0.50  บาท